Лав (Исидор Ћирић)
За ланац тешки прикован
Пустињски стоји лав,
Пред ким дрхташе караван,
Душмански предео сав.

За ланац тешки прикован,
Пустињски стоји цар,
А душман гледи ноћ и дан,
Да у њем’ згаси жар.

Ал’ не зна синак пустиње,
За таки живот — не!
Не стоји мирно, крв му вре,
А зуби ланце тре!

И један напор, један рик,
— Ил’ живот, или смрт —
А душман бежи, блед му лик,
А ланац пуца крт!

Извор 
1865. Вила, лист за забаву, књижевност и науку. Година прва, број 31, стр. 383.

Исидор Ћирић